**SUSITARIMAS DĖL DEFEKTŲ VALDYMO IŠSKAITOS TAIKYMO**

**PRIE SUTARTIES NR. S-493 NR. 35**

2024-12-18

**AB „Via Lietuva“**, (buvęs pavadinimas – akcinė bendrovė Lietuvos automobilių kelių direkcija) atstovaujama šį dokumentą pasirašančio įgalioto bendrovės darbuotojo (toliau – **Užsakovas**),

ir

**Jungtinės veiklos ūkio subjektų grupė, kurią sudaro UAB „Fegda“ ir UAB „Tilsta“** (atsakingas partneris – UAB „Fegda) atstovaujama šį dokumentą pasirašančio įgalioto bendrovės darbuotojo (toliau - **Rangovas**)

toliau Užsakovas ir Rangovas atskirai vadinami „**Šalimi**“, o kartu vadinami „**Šalimis**“,

**Šalys, atsižvelgdamos į tai, kad:**

1. 2023-05-18 Šalys sudarė pirkimo sutartį Nr. S-493 (toliau – **Sutartis**), projekte „Magistralinio kelio A5 Kaunas–Marijampolė–Suvalkai ruožo nuo 56,83 iki 72,50 km rekonstravimas“;
2. Sutarties pagrindu Rangovas UAB „Fegda“ įsipareigojo atlikti darbus (toliau – **Darbai**), o Užsakovas – tinkamai ir laiku atsiskaityti;
3. Sutartimi Rangovas įsipareigojo kokybiškai atlikti rangos darbus, laikantis Sutarties bei teisės aktų reikalavimų;
4. Darbams yra keliami reikalavimai, numatyti 2009-01-12 AB Lietuvos Automobilių kelių direkcijos prie susisiekimo ministerijos generalinio direktoriaus įsakymo Nr. V-16 dėl Automobilių kelių dangos konstrukcijos asfalto sluoksnių įrengimo taisyklių ĮT asfaltas 08 (toliau – IT ASFALTAS 08);
5. Rangovas dalį darbų atliko su trūkumais, t. y. apsauginio asfalto dangos sluoksnio iš SMA 8 S su SZ18 PMB 45/80-55 įrengiamoje tilto per Šešupę perdangoje (Pk 596+95 k. p.) užfiksuotas defektas (**Priedas Nr. 1**) ir atlikus kontrolinius laboratorinius bandymus gauti rezultatai netenkina norminių reikalavimų, numatytų ĮT ASFALTAS 08 72 punkte (toliau – **Defektas**);
6. Šalys patvirtina savo supratimą, jog dėl Defekto sutarties rezultatas yra galimas naudoti pilna apimtimi, o Defektas neturės neigiamų padarinių Sutarties rezultato kokybiškumui ir (ar) ilgaamžiškumui;
7. Vertinant tai, kad Defekto pašalinimas yra netikslingas (pašalinimo kaina yra neproporcinga, lyginant su dėl pašalinimo gaunama nauda Sutarties rezultatui), todėl šalys siekia susitarti dėl defektų suvaldymo išskaitos taikymo;

Šalys, remdamosi Sutarties 80 punktu sudaro šį susitarimą dėl defektų kompensacijos (toliau – **Susitarimas**), kuriuo susitaria dėl toliau nurodytų sąlygų:

1. Šalys susitaria, jog dėl Defekto Rangovui (**Priedas Nr. 2**) yra taikytina 100 % išskaita už apsauginio asfalto sluoksnio iš SMA 8 S su SZ18 PMB 45/80-55 mišinio įrengimą. Išskaitos apskaičiavimo mechanizmas pagal Sutartyje numatytų darbų „Apsauginio asfalto SMA 8 S su SZ18 PMB45/80-55 sl. h=2 cm paklojimas ant statinio perdangos” nurodytą įkainį 14,19 Eur/m2 (Sutarties Darbų kiekių žiniaraščio Nr. 69 – Statinio konstrukcijų dalis. Tiltas 59,70 km per Šešupę „13. Perdangos įrengimas magistraliniame kelyje dešinėje pusėje“ 13.21 eilutė), „Apsauginio asfalto sl. SMA 8 S su SZ18 PMB45/80-55 h=2 cm įrengimas ant pereinamųjų plokščių“ nurodytą įkainį 14,19 Eur/m2 (Sutarties Darbų kiekių žiniaraščio Nr. 69 – Statinio konstrukcijų dalis. Tiltas 59,70 km per Šešupę, 7. „Krantinių atramų įrengimas magistraliniame kelyje dešinėje pusėje“ 7.20 eilutė).
2. Šalys susitaria, kad:
   1. dėl Rangovui pritaikytos išskaitos neapmokamų darbų sumą sudaro 13.481,12 Eur su PVM (trylika tūkstančių keturi šimtai aštuoniasdešimt vienas eurai, 12 ct), kuri susideda iš (14,19 Eur/m2 x 633,16 m2 +14,19 Eur/m2 x 14,19 m2)=11.141,42 Eur be PVM ir 2.339,70 Eur PVM;
   2. Rangovas kompensuos Užsakovo patirtas išlaidas už arbitražinius bandymus (**Priedas Nr. 3**), kurių suma lygi 229,90 Eur su PVM;
   3. Rangovas pratęs tilto 59,70 km per Šešupę magistraliniame kelyje dešinėje pusėje hidroizoliacijos ir apsauginio asfalto SMA 8 S PMB 45/80-55 sluoksniams garantinį terminą **2** (dvejiems) metams.
3. Šalys susitaria pakeisti Sutarties 12 punktą ir išdėstyti jį nauja redakcija:

„*Tiekėjo pasiūlyme nurodyta preliminari sutarties kaina, nustatyta viešojo pirkimo metu yra 224 531 886,29 EUR su PVM (du šimtai dvidešimt keturi milijonai penki šimtai trisdešimt vienas tūkstantis aštuoni šimtai aštuoniasdešimt šeši eurai, 29 ct); suma be PVM yra 185 563 542,39 EUR (vienas šimtas aštuoniasdešimt penki milijonai penki šimtai šešiasdešimt trys tūkstančiai penki šimtai keturiasdešimt du eurai, 39 ct)*“.

1. Dėl aukščiau šiame Susitarime nurodytų sąlygų Sutarties 12 punkte numatyta Sutarties kaina sumažėja toliau nurodyta suma: 13.481,12 Eur (su PVM). Galutinė Sutarties kaina yra: 224.531.886,29 Eur (su PVM).
2. Šalys patvirtina, jog Susitarime numatytos sąlygos buvo individualiai Šalių aptartos ir pilnai atitinka jų tikrąją valią, kurios įgyvendinimo Šalys siekė sudarydamos Susitarimą.
3. Sutarties sąlygos, kurios nėra aptartos kaip keičiamos Susitarimu, lieka nepakeistos galioti Sutarties galiojimo laikotarpiu.
4. Šis Susitarimas įsigalioja nuo Šalių pasirašymo (abiejų Šalių) dienos ir galioja pagal Sutartyje nustatytą Sutarties galiojimo terminą.
5. Susitarimas yra neatskiriama ir sudėtinė Sutarties dalis.
6. Susitarimo priedai:

9.1. Priedas Nr. 1. Bandymų protokolas Nr. P102446;

9.2. Priedas Nr. 2. Rangovo sutikimas su sąlygomis;

9.3. Priedas Nr. 3. Arbitražinių bandymų aktas.

|  |  |
| --- | --- |
| UŽSAKOVAS  **AB „Via Lietuva“**  Kauno g. 22-202, LT– 03212 Vilnius  Įmonės kodas 188710638  Telefonas (8 5) 232 9600  El. paštas info@vialietuva.lt  A.s. LT37 7300 0100 0245 6303  AB „Swedbank“  Dokumentą pasirašantis įgaliotas bendrovės darbuotojas | RANGOVAS  **UAB ,,Fegda“**  Geologų g. 12, LT-02190 Vilnius  Įmonės kodas 110801759  El. p. vilnius@fegda.lt  A.s. Nr. LT 27 2150 0001 1527OP  Corporate Bank plc Lietuvos filialas  Dokumentą pasirašantis įgaliotas bendrovės darbuotojas |